 **Εσωτερικός**

**Κανονισμός Λειτουργίας**

**3ου Γυμνασίου Άργους**

**Σχ. έτος: 2024-2025**



|  |
| --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** |
| **3ο ΓΥΜΝΑΣΙΟ ΑΡΓΟΥΣ** | **Διεύθυνση Γ.Δ. ΜΑΡΙΝΟΥ 58, ΑΡΓΟΣ, 21 200** |
|  | Κωδικός Σχολείου (ΥΠAIΘ): 202030 | **…………** |

|  |
| --- |
| ΣΤΟΙΧΕΙΑ |
| Έδρα του Σχολείου (διεύθυνση) | Γ.Δ. ΜΑΡΙΝΟΥ 58, ΑΡΓΟΣ, 21 200 |
| Τηλέφωνο | 27510 6243027510 61533 | Fax | 27510 61533 |
| e-mail | mail@3gym-argous.arg.sch.gr | Ιστοσελίδα | <http://3gym-argous.arg.sch.gr/> |
| Διευθύντρια Σχολικής Μονάδας | Αγγελοπούλου Ελένη |
| Υποδιευθύντρια | Γεωργία Σ. Γκαρή |
| Πρόεδρος Συλλόγου Γονέων/Κηδεμόνων | Κάτσουδα Παναγιώτα |

**Κανονισμός λειτουργίας της σχολικής μας μονάδας**

Πίνακας περιεχομένων

**Α.ΕΙΣΑΓΩΓΙΚΑ 4**

 **Β.ΠΡΟΣΕΛΕΥΣΗ-ΤΗΡΗΣΗ ΩΡΑΡΙΟΥ ΛΕΙΤΟΥΡΓΙΑΣ ΤΟΥ ΣΧΟΛΕΙΟΥ 4**

 **Γ.ΓΕΝΙΚΟΤΕΡΑ ΖΗΤΗΜΑΤΑ ΣΧΕΤΙΚΑ ΜΕ ΤΗ ΣΥΜΠΕΡΙΦΟΡΑ**……………………………………………………………………………….**5**

 **Δ.ΔΙΚΑΙΩΜΑΤΑ-ΚΥΡΩΣΕΙΣ**…………………………………………………………………………………………………………………………………..**6**

**Ε. ΠΡΟΛΗΨΗ ΦΑΙΝΟΜΕΝΩΝ ΒΙΑΣ & ΣΧΟΛΙΚΟΥ ΕΚΦΟΒΙΣΜΟΥ…………………………………………….7**

 **ΣΤ.ΑΠΟΥΣΙΟΛΟΓΟΙ ΚΑΙ ΜΑΘΗΤΙΚΕΣ ΚΟΙΝΟΤΗΤΕΣ**……… …………………………………………………………………………………….**8**

**Ζ.ΕΞΩΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ**……………………………………………………………………………………………………………..…..**9**

**H.ΕΠΙΚΟΙΝΩΝΙΑ ΚΑΙ ΣΥΝΕΡΓΑΣΙΑ ΓΟΝΕΩΝ/ΚΗΔΕΜΟΝΩΝ-ΣΧΟΛΕΙΟΥ**……………………………………………………………….**9**

**Θ. ΠΟΙΟΤΗΤΑ ΣΧΟΛΙΚΟΥ ΧΩΡΟΥ………………………………………………………………………………………………………..………..10**

**I.Η ΠΟΛΙΤΙΚΗ ΤΟΥ ΣΧΟΛΕΙΟΥ ΓΙΑ ΤΗΝ ΠΡΟΣΤΑΣΙΑ ΑΠΟ ΠΙΘΑΝΟΥΣ ΚΙΝΔΥΝΟΥΣ**…………………………………………….**10**

**K.ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ-ΔΙΑΔΙΚΑΣΙΕΣ ΔΙΑΣΦΑΛΙΣΗΣ ΤΗΣ ΕΦΑΡΜΟΓΗΣ ΤΟΥ**……….……………**11**

 **Κανονισμός λειτουργίας της σχολικήΣ μας κοινότητας.**

**Α. ΕΙΣΑΓΩΓΙΚΑ**

Η  σχολική κοινότητα είναι μια οργανωμένη ομάδα που έχει όλα τα χαρακτηριστικά της κοινωνίας. Για να λειτουργήσει σωστά και αποτελεσματικά χρειάζεται να γνωρίζουμε τόσο τις υποχρεώσεις μας όσο και τα δικαιώματά μας και να τηρούμε τους κανόνες που έχουν τεθεί.

Ο κανονισμός λειτουργίας του σχολείου μας συντάχθηκε με έμφαση στην πρόληψη και όχι στην καταστολή και έλαβε υπόψη τόσο τις τρέχουσες συνθήκες όσο και τη δυναμική εξέλιξη της σύγχρονης κοινωνίας. Είναι σύμφωνος με την ισχύουσα εκπαιδευτική νομοθεσία και πάντα με βάση το αίσθημα δημοκρατίας και δικαιοσύνης. Βασικός στόχος είναι ο καθορισμός των ορίων και των συμπεριφορών μας, η επίτευξη ξεκάθαρων σχέσεων και η ελαχιστοποίηση των εντάσεων, παρεξηγήσεων και κραδασμών στις σχέσεις όλων μας μέσα στο σχολικό χώρο.

Η τήρηση των κανόνων διευκολύνει την καθημερινότητά μας και μας οδηγεί απερίσπαστα στην υλοποίηση των στόχων μας που είναι η κατάκτηση της γνώσης, η διαμόρφωση ολοκληρωμένης προσωπικότητας των μαθητών μας και η προετοιμασία τους να αντιμετωπίσουν τη ζωή μετά το σχολείο με την υιοθέτηση σημαντικών αξιών. Ο αυθορμητισμός, η επαναστατικότητα και η ζωηράδα είναι χαρακτηριστικά των νέων τα οποία θα έχουν μία ιδιαίτερη ομορφιά εάν εμπεριέχουν πολιτισμό, σεβασμό και ευγένεια.

Επομένως ο σκοπός του κανονισμού δεν είναι ο περιορισμός της ελευθερίας οιουδήποτε, αλλά η εύρυθμη και αποτελεσματική λειτουργία του σχολείου, καθώς και η διαμόρφωση προσωπικοτήτων που σέβονται την ελευθερία των άλλων και συνεργάζονται αρμονικά μεταξύ τους.

Σύνταξη, έγκριση και τήρηση του Κανονισμού.

Ο Εσωτερικός Κανονισμός Λειτουργίας με την έναρξη του σχολικού έτους κοινοποιείται στην ΔΔΕ Αργολίδας, στην Σύμβουλο Εκπαίδευσης Παιδαγωγικής Ευθύνης, σε όλους του γονείς/κηδεμόνες και αναρτάται στον ιστότοπο του Σχολείου. Μια συνοπτική μορφή του διανέμεται και συζητείται διεξοδικά με όλους τους/τις μαθητές/τριες του Σχολείου.

Η ακριβής τήρησή του αποτελεί ευθύνη και υποχρέωση της διεύθυνσης του Σχολείου, των εκπαιδευτικών, των μαθητών και των γονέων/ κηδεμόνων.

Ο Κανονισμός επικαιροποιείται σε τακτά χρονικά διαστήματα, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του Σχολείου και τις, κατά καιρούς, αποφάσεις των αρμόδιων συλλογικών οργάνων του.

**Β. ΠΡΟΣΕΛΕΥΣΗ-ΤΗΡΗΣΗ ΩΡΑΡΙΟΥ ΛΕΙΤΟΥΡΓΙΑΣ ΤΟΥ ΣΧΟΛΕΙΟΥ**

1. Οι μαθητές προσέρχονται έγκαιρα στο σχολείο, και εισέρχονται κατευθείαν στην αίθουσα διδασκαλίας τους τηρώντας τους κανόνες υγιεινής Η έγκαιρη προσέλευση των μαθητών στο σχολείο και η τήρηση του χρόνου έναρξης και λήξης δείχνουν τη σημαντικότητα του ρόλου του σχολείου και το σεβασμό που πρέπει να επιδεικνύεται στην αξιοποίηση του διαθέσιμου χρόνου.
2. Μαθητές που προσέρχονται αργοπορημένοι (μετά την είσοδο του καθηγητή/τρια στην αίθουσα) παίρνουν απουσία. Για να μην δημιουργείται αναστάτωση στη διδακτική/μαθησιακή διαδικασία παρουσιάζονται πρώτα στο γραφείο της Διεύθυνσης. Κατόπιν, παραμένουν σε κατάλληλο χώρο του Σχολείου υπό την εποπτεία εκπαιδευτικού και εισέρχονται στην τάξη τους μετά την ολοκλήρωση της τρέχουσας διδακτικής ώρας ή μπορούν να παρακολουθήσουν το μάθημα αν ο/η διδάσκων/ουσα και η Διεύθυνση συναινεί. Σε περιπτώσεις έντονων καιρικών φαινομένων ή αιτιολογημένης καθυστέρησης, θα επιτρέπεται εκτάκτως η είσοδος, μετά από προφορική άδεια της Διεύθυνσης.
3. Μετά την πρωινή συγκέντρωση η πόρτα του προαυλίου κλείνει και δεν επιτρέπεται η έξοδος των μαθητών μέχρι το τέλος των μαθημάτων.
4. **Χαρακτηρισμός φοίτησης – συνέπειες**. Η φοίτηση όλων των μαθητών/τριών χαρακτηρίζε-
ται ως επαρκής ή ανεπαρκής με βάση το γενικό σύνολο των απουσιών που σημειώθηκαν κατά τη διάρκεια του διδακτικού έτους. Επαρκής χαρακτηρίζεται η φοίτηση μαθητών/τριών εφόσον:
α) το σύνολο των απουσιών που σημειώθηκαν κατά το τρέχον διδακτικό έτος, ανεξάρτητα από τον λόγο στον οποίο οφείλονται, δεν υπερβαίνουν τις πενήντα (50), β) το σύνολο των απουσιών δεν υπερβαίνει τις εκατό δεκατέσσερις (114), από τις οποίες οι πάνω από τις πενήντα (50) είναι δικαιολογημένες ή οφείλονται σε ασθένεια που βεβαιώνεται σύμφωνα με τα όσα ορίζονται στο
άρθρο 26. 3. Ανεπαρκής χαρακτηρίζεται η φοίτηση μαθητή/τριας, που σημείωσε πάνω από τις πενήντα (50) απουσίες και δεν εμπίπτει στην περ. β) της παρ. 2 του παρόντος.
Οι μαθητές/τριες των οποίων η φοίτηση χαρακτηρίζεται ως ανεπαρκής είναι υποχρεωμένοι/ες να επαναλάβουν τη φοίτησή τους στην ίδια τάξη. Στην περίπτωση των Π.Σ. ή ΠΕΙ.Σ. οι ως άνω μαθητές/τριες δεν εγγράφονται - επανεγγράφονται στην ίδια τάξη των προαναφερόμενων
σχολείων ([Υ.Α. Αριθμ. 102791/ΓΔ4/10-09-2024](https://blogs.sch.gr/4lykilip/files/2024/10/FEK-2024-Tefxos-B-05130-downloaded-11_09_2024.pdf?x56241&x56241)- [ΦΕΚ Τεύχος B’ 5130/10.09.2024](https://blogs.sch.gr/4lykilip/files/2024/10/FEK-2024-Tefxos-B-05130-downloaded-11_09_2024.pdf?x56241&x56241)).

**Γ. ΓΕΝΙΚΟΤΕΡΑ ΖΗΤΗΜΑΤΑ ΣΧΕΤΙΚΑ ΜΕ ΤΗ ΣΥΜΠΕΡΙΦΟΡΑ**

1. Λόγοι προσωπικής μας ασφάλειας δεν επιτρέπουν οι μαθητές να καλούν στο σχολείο φίλους, παλαιούς συμμαθητές, γνωστούς και συγγενείς εκτός από τους κηδεμόνες τους. Η παραμονή εξωσχολικών ατόμων στο χώρο του σχολείου δεν είναι επιτρεπτή. Όποιος έχει σοβαρούς λόγους να επισκέπτεται το σχολείο και δεν μπορεί να εξυπηρετηθεί διαδικτυακά ή τηλεφωνικά απευθύνεται στη Διεύθυνση ή στον εφημερεύοντα εκπαιδευτικό, αφού έχει προηγηθεί τηλεφωνική συνεννόηση. Οι μαθητές εισέρχονται στο γραφείο της Διεύθυνσης και των Εκπαιδευτικών, όταν είναι αναγκαίο και η επικοινωνία μαζί τους γίνεται ελεύθερα αλλά με τον πρέποντα σεβασμό. Η δημοκρατική επικοινωνία έχει κανόνες και όρια συμπεριφοράς, αναγνωρίζει ρόλους και απαιτεί από τους φορείς διάθεση να λειτουργήσουν σύμφωνα με τους ρόλους τους.
2. Όταν χτυπάει το κουδούνι είναι απαραίτητο, για λόγους υγιεινής και ασφάλειας , να βγαίνουν όλοι οι μαθητές από την αίθουσα στον προαύλιο χώρο έτσι ώστε να αερίζονται οι αίθουσες και να καθαρίζονται.
3. Κατά τη διάρκεια του διαλείμματος οι εφημερεύοντες εκπαιδευτικοί φροντίζουν ώστε οι μαθητές να κινούνται στους παραπάνω χώρους με ασφάλεια. Τις ημέρες με ακραίες καιρικές συνθήκες, οι μαθητές παραμένουν στο χώρο εντός του κτιρίου ακολουθώντας όλα τα μέτρα προστασίας, ενώ ενισχύεται η εφημερία στον χώρο αυτό.
4. Οι μαθητές προσέρχονται στο κυλικείο παραμένοντας σε αποστάσεις σύμφωνα με τα ειδικά σήματα που είναι τοποθετημένα στο γύρω χώρο, ενώ η κάτοχος του κυλικείου ακολουθεί τους εκάστοτε κανόνες του ΕΟΔΥ. Απαγορεύεται η κατανάλωση ενεργειακών ποτών στο χώρο του σχολείου.
5. Όταν υπάρχει σοβαρός λόγος να φύγει κάποιος μαθητής από το σχολείο, κυρίως λόγω ασθένειας, δίνεται άδεια αποχώρησης από τη Διεύθυνση και ο κηδεμόνας πρέπει να υπογράψει ενώπιον της Διεύθυνσης του σχολείου κατά την παραλαβή του παιδιού. Δεν επιτρέπεται να μένει κανένας μαθητής εκτός της αίθουσας διδασκαλίας σε ώρα μαθήματος. Εάν υπάρχει σοβαρός λόγος, ειδοποιείται η Διευθύντρια και ο διδάσκων Εκπαιδευτικός.
6. Κανένας μαθητής δεν παίρνει κλειδιά αιθουσών (Χημείο, αίθουσα πολλαπλών χρήσεων) από τα γραφεία χωρίς άδεια.
7. Όταν χτυπήσει το κουδούνι για τη νέα ώρα διδασκαλίας οι μαθητές εισέρχονται αμέσως στην αίθουσά τους, ενώ διατηρούν ανοιχτά τα παράθυρα και την πόρτα της αίθουσας.
8. Όταν απαιτείται οι μαθητές να αλλάξουν αίθουσα διδασκαλίας, παίρνουν τα αντίστοιχα βιβλία και τα τετράδιά τους στο τέλος της προηγούμενης ώρας.
9. Σε περίπτωση που απουσιάζει κάποιος καθηγητής οι μαθητές ενημερώνονται από τη Διεύθυνση του σχολείου για την αλλαγή του προγράμματος. Δεν απομακρύνονται επομένως για κανένα λόγο από το χώρο του σχολείου.
10. Συμπεριφερόμαστε με σεβασμό και ευγένεια προς όλους, δηλαδή προς τους εκπαιδευτικούς, τους συμμαθητές, τους γονείς, την υπεύθυνη κυλικείου και την υπεύθυνη της καθαριότητας. Δε βωμολοχούμε και δε χειροδικούμε σε καμία περίπτωση. Δεν κάνουμε ειρωνικά σχόλια, καθώς και κακόβουλη κριτική. Δεν απομονώνουμε και δεν περιθωριοποιούμε κανέναν.
11. Είναι πολύ σημαντικό, εφόσον συνυπάρχουμε με άλλους ανθρώπους, να τηρούμε τις βασικές αρχές της ατομικής καθαριότητας.
12. Το κινητό δεν επιτρέπεται στο σχολείο (Φ.25/10373/Δ1/26-06-2024 Υ.Α.) καθώς επίσης και κάθε ηλεκτρονική συσκευή με δυνατότητες βιντεοσκόπησης. Κάθε παρέκκλιση από τα ανωτέρω αντιμετωπίζεται με τις προβλεπόμενες στην Υπουργική Απόφαση 10645/ΓΔ4/23-01-2018 (ΦΕΚ 120/2018, ΆΡΘΡΟ 31) σχολικές κυρώσεις. Σε περίπτωση που διαπιστωθεί κατά τη διάρκεια του μαθήματος ή κατά τη διάρκεια του διαλείμματος ή κατά τη διάρκεια της προσέλευσης ή αποχώρησης ότι ο/η μαθητής/τρια μαγνητοφωνεί ή φωτογραφίζει ή βιντεοσκοπεί με οποιοδήποτε τρόπο εκπαιδευτικούς ή συμμαθητές/τριες του/της, τότε ο Διευθυντής/ντρια της σχολικής μονάδας ζητά άμεσα από τον/τη μαθητή/τρια να απενεργοποιήσει τη συσκευή και να την παραδώσει, καλώντας τους γονείς/κηδεμόνες των εμπλεκομένων να προσέλθουν στο σχολείο, προκειμένου να λάβουν γνώση του περιστατικού. Παράλληλα, οφείλει να αξιολογήσει παιδαγωγικά το περιστατικό, και ανάλογα με τη βαρύτητά του, είτε να επιληφθεί ο/η ίδιος/α είτε να το παραπέμψει στον Σύλλογο Διδασκόντων/ουσών. Αν ο/η Διευθυντής/ντρια επιληφθεί ο/η ίδιος/α, υποχρεωτικά εφαρμόζει το παιδαγωγικό μέτρο της αποβολής από τα μαθήματα μέχρι τρεις (3) ημέρες, ενώ, αν παραπέμψει στο Σύλλογο Διδασκόντων/ουσών, ο τελευταίος υποχρεωτικά εφαρμόζει το παιδαγωγικό μέτρο της αποβολής από τα μαθήματα μέχρι πέντε (5) ημέρες. Σε περίπτωση που η μαγνητοφώνηση, φωτογράφιση ή βιντεοσκόπηση αφορά σε ιδιαιτέρως ευαίσθητα προσωπικά δεδομένα, τότε ο Σύλλογος Διδασκόντων/ουσών υποχρεούται να εφαρμόσει το παιδαγωγικό μέτρο της αλλαγής σχολικού περιβάλλοντος για τον/τη μαθητή/τρια που προέβη στις ανωτέρω ενέργειες
13. Είναι απαραίτητο να συμμορφωνόμαστε όλοι, μαθητές και καθηγητές, με τις διατάξεις της Ελληνικής και Ευρωπαϊκής Νομοθεσίας σχετικά με το κάπνισμα. Σε όλους τους χώρους του σχολείου απαγορεύεται αυστηρά το κάπνισμα από όλη την σχολική κοινότητα (Υ.Α. Γ.Π./Δ2β/οικ.8809/31-01-18).
14. Στους/στις μαθητές/τριες που επιτυγχάνουν βαθμό ετήσιας προόδου «άριστα» απονέμεται, μετά από απόφαση του Συλλόγου Διδασκόντων/ουσών, «Αριστείο Προόδου».
15. Στους/στις μαθητές/τριες κάθε τμήματος που επιτυγχάνουν τον μεγαλύτερο βαθμό ετήσιας προόδου και διαγωγή «εξαιρετική» απονέμεται, μετά από απόφαση του Συλλόγου Διδασκόντων/ουσών, «Βραβείο Προόδου». Σε περίπτωση ισοβαθμίας το «Βραβείο Προόδου» απονέμεται σε όλους/ες τους/τις μαθητές/τριες που ισοβάθμησαν.
16. Στους/στις μαθητές/τριες οι οποίοι/ες έχουν σημειώσει σημαντική βελτίωση στη συμπεριφορά τους ή στην επίδοσή τους στα μαθήματα, απονέμεται, μετά από απόφαση του Συλλόγου Διδασκόντων/ουσών, «Έπαινος Προσωπικής Βελτίωσης».
17. Στους/στις μαθητές/τριες που διακρίνονται για ιδιαίτερες πράξεις αλληλεγγύης και κοινωνικής προσφοράς και για πράξεις που εκφράζουν πνεύμα ανιδιοτελούς φιλαλληλίας απονέμεται ειδικός έπαινος.

**Δ. ΔΙΚΑΙΩΜΑΤΑ - ΚΥΡΩΣΕΙΣ**

* Σεβόμαστε όλοι την προσωπικότητα όλων. Είναι ανεπίτρεπτο να γίνονται διακρίσεις σε βάρος οποιουδήποτε. Η γνώμη του καθενός είναι σεβαστή και λαμβάνεται υπόψη, ιδίως εάν διατυπώνεται μέσα από διάλογο και τεκμηρίωση.
* Η απόπειρα αντιγραφής τιμωρείται με αφαίρεση και μηδενισμό του γραπτού. Ακολουθεί ο πειθαρχικός έλεγχος του μαθητή.
* Οι κυρώσεις και οι ποινές, που προβλέπει η εκπαιδευτική νομοθεσία, δεν επιβάλλονται χωρίς λόγο. Η παραβίαση των κανόνων του σχολείου μπορεί να επιφέρεια α) προφορική παρατήρηση, β) επίπληξη, γ) ωριαία απομάκρυνση, δ) αποβολή από τα μαθήματα μέχρι τρεις (3) ημέρες, ε) αποβολή από τα μαθήματα μέχρι πέντε (5) ημέρες, στ) αποκλεισμός από πάσης φύσεως δράσεις, εκδηλώσεις, αθλητικές δραστηριότητες, εκπαιδευτικές εκδρομές/επισκέψεις/μετακινήσεις που διοργανώνει το σχολείο, σωρευτικώς ή διαζευκτικώς, εντός του τρέχοντος σχολικού έτους, ζ) αλλαγή τμήματος και η) αλλαγή σχολικού περιβάλλοντος. Αν μαθητής/τρια παρακωλύει τη διεξαγωγή μαθήματος, είναι δυνατόν να του/της επιβληθεί ωριαία απομάκρυνση από την αίθουσα διδασκαλίας, οπότε απασχολείται με την ευθύνη της/του Διευθύντριας/ ντή του σχολείου, λαμβάνοντας απουσία.
* Σε περίπτωση επαναλαμβανόμενων ωριαίων απομακρύνσεων και πάντως μετά από τρεις (3) απομακρύνσεις από τον/την ίδιο/α διδάσκοντα/ουσα ή πέντε (5) συνολικά, ο Σύλλογος Διδασκόντων/ουσών δύναται να εφαρμόσει κατά τη κρίση του τα παιδαγωγικά μέτρα την περ. δ) και ε) της παρ. 2, προειδοποιώντας τον/τη μαθητή/τρια, με γνωστοποίηση προς τους κηδεμόνες του/της, ότι επίκειται η εφαρμογή του παιδαγωγικού μέτρου της αλλαγής τμήματος. Εφόσον η συμπεριφορά του/της μαθητή/ τριας δεν βελτιώνεται, μετά την λήψη των ως άνω παιδαγωγικών μέτρων, εξετάζεται η δυνατότητα λήψης του παιδαγωγικού μέτρου της αλλαγής τμήματος, εάν και εφόσον υφίσταται.
* Τα παραπάνω μπορούν να ισχύουν παράλληλα με τις δράσεις παιδαγωγικής μορφής, τις οποίες προτείνει ο Σύλλογος Διδασκόντων/ ουσών, σε συνεργασία με ψυχολόγους και κοινωνικούς λειτουργούς. την απλή παρατήρηση, την επίπληξη, την ωριαία αποβολή, την αποβολή από μία έως δύο ημέρες μέχρι και την οριστική απομάκρυνση του μαθητή από το σχολείο (αλλαγή σχολικού περιβάλλοντος). Η επιβολή οποιασδήποτε ποινής έχει εκπαιδευτικό χαρακτήρα και αποσκοπεί μόνο στο να μας υποδείξει τα σφάλματα μας και να μας βοηθήσει να μην τα επαναλάβουμε ([Υ.Α. Αριθμ. 102791/ΓΔ4/10-09-2024](https://blogs.sch.gr/4lykilip/files/2024/10/FEK-2024-Tefxos-B-05130-downloaded-11_09_2024.pdf?x56241&x56241)- [ΦΕΚ Τεύχος B’ 5130/10.09.2024](https://blogs.sch.gr/4lykilip/files/2024/10/FEK-2024-Tefxos-B-05130-downloaded-11_09_2024.pdf?x56241&x56241)).

**Ε. ΠΡΟΛΗΨΗ ΦΑΙΝΟΜΕΝΩΝ ΒΙΑΣ & ΣΧΟΛΙΚΟΥ ΕΚΦΟΒΙΣΜΟΥ**

H ανάπτυξη θετικού σχολικού κλίματος αποτελεί σημαντικό παράγοντα της διαδικασίας πρόληψης ή/και

αντιμετώπισης φαινομένων βίας, παρενόχλησης, εξαναγκασμού και σχολικού εκφοβισμού. Χαρακτηριστικά

του θετικού και υγιούς σχολικού κλίματος είναι ο αμοιβαίος σεβασμός, η αποδοχή της διαφορετικότητας, η

προώθηση της συνεργασίας με φορείς, η συνεργασία του σχολείου με την οικογένεια. Θα πρέπει να αποφεύγονται οι διενέξεις και εντάσεις με τους συμμαθητές μας και να λύνουμε οποιεσδήποτε διαφορές μας με τον διάλογο. Όταν δεν μπορούμε να αντιμετωπίσουμε οποιοδήποτε πρόβλημα μας, απευθυνόμαστε στον εφημερεύοντα Καθηγητή (όταν βρισκόμαστε σε διάλειμμα), στον υπεύθυνο καθηγητή του τμήματος, στο σύμβουλο σχολικής ζωής ή στην Διευθύντρια. Στον πίνακα ανακοινώσεων είναι ανηρτημένα τα ονόματα των υπεύθυνων καθηγητών των τμημάτων και των συμβούλων σχολικής ζωής]. Επιπλέον, για την αντιμετώπιση φαινομένων ενδοσχολικής βίας και εκφοβισμού (ΕΒΙΕ) έχει δημιουργηθεί και λειτουργεί, ειδική διαμορφωμένη ψηφιακή πλατφόρμα για την υποβολή αναφορών ενδοσχολικής βίας και φαινομένων εκφοβισμού στη διεύθυνση https://stop-bullying.gov.gr. Οι μαθήτες/τριες μπορούν να υποβάλλουν επώνυμες και ανώνυμες αναφορές για ανάλογα περιστατικά, ενώ οι γονείς /κηδεμόνες επώνυμα. Σε επίπεδο σχολείου, υπεύθυνοι για τη διαχείριση των αναφορών που υποβάλλονται ψηφιακά είναι η Διευθυντής/τρια και ένας/μια Σύμβουλος Σχολικής Ζωής.

**Οι εκπαιδευτικοί**

* Τα καθήκοντα – υποχρεώσεις των καθηγητών προς τους μαθητές περιγράφονται στον Ν.1566/1985 και εξειδικεύονται σε Υπουργική Απόφαση που δημοσιεύθηκε στο ΦΕΚ 1340Β/16-10-2002. Η ευγένεια, ο σεβασμός της προσωπικότητας τους, η αντιμετώπιση τους με δημοκρατικό πνεύμα, ισότιμα και δίκαια χωρίς διακρίσεις, η υποστήριξη της μάθησης τόσο εντός όσο και εκτός της τάξης, η διασφάλιση της υγείας και της ασφάλειάς τους εντός του σχολικού χώρου, η διαμόρφωση φιλικού κλίματος, που δημιουργεί στους μαθητές αισθήματα εμπιστοσύνης είναι όροι εύρυθμης λειτουργίας και πολιτισμένου περιβάλλοντος.
* Οι εκπαιδευτικοί επιτελούν έργο υψηλής κοινωνικής ευθύνης. Στο έργο τους περιλαμβάνεται η εκπαίδευση −διδασκαλία, μάθηση και διαπαιδαγώγηση των μαθητών. Η πρόοδος, η οικονομική ανάπτυξη, ο πολιτισμός και η συνοχή της κοινωνίας εξαρτώνται σε μεγάλο βαθμό από την ποιότητα της εκπαίδευσης και κατ' επέκταση από τη συμβολή και την προσπάθεια των εκπαιδευτικών. Τα καθήκοντα και οι αρμοδιότητες των εκπαιδευτικών οφείλουν να εναρμονίζονται με τους στόχους αυτούς. Ειδικότερα οι εκπαιδευτικοί οφείλουν να:
* Διασφαλίζουν την ασφάλεια και την υγεία των μαθητών εντός του σχολείου, καθώς και κατά τις σχολικές εκδηλώσεις και εκδρομές.
* Αντιμετωπίζουν τους μαθητές με ευγένεια, κατανόηση και σεβασμό προς την προσωπικότητα τους.
* Συμβάλουν στην διαμόρφωση ενός σχολικού κλίματος που δημιουργεί στους μαθητές αισθήματα ασφάλειας, εμπιστοσύνης και άνεσης να απευθύνονται στους εκπαιδευτικούς για βοήθεια όταν αντιμετωπίζουν τυχόν πρόβλημα.
* Αντιμετωπίζουν τους μαθητές με δημοκρατικό πνεύμα, ισότιμα και δίκαια και να μην κάνουν διακρίσεις υπέρ ή σε βάρος ορισμένων μαθητών.
* Καλλιεργούν και εμπνέουν σ’ αυτούς, κυρίως με το παράδειγμά τους, δημοκρατική συμπεριφορά.
* Διδάσκουν στους μαθητές τα διάφορα γνωστικά αντικείμενα σύμφωνα με το ισχύον πρόγραμμα σπουδών και να διαπαιδαγωγούν και εκπαιδεύουν τους μαθητές σύμφωνα με τους σκοπούς και τους στόχους του εκπαιδευτικού μας συστήματος, με την καθοδήγηση των ΣEE και των Στελεχών της διοίκησης της εκπαίδευσης
* Προετοιμάζουν το μάθημα της ημέρας έτσι ώστε να κινεί το ενδιαφέρον των μαθητών και να εφαρμόζουν σύγχρονες και κατάλληλες μεθόδους διδασκαλίας, με βάση τις ανάγκες των μαθητών και τις ιδιαιτερότητες των γνωστικών αντικειμένων.
* Αξιολογούν αντικειμενικά την πρόοδο και την επίδοση των μαθητών και ενημερώνουν σχετικά τους γονείς ή κηδεμόνες καθώς και τους ίδιους τους μαθητές.
* Ενδιαφέρονται για τις συνθήκες ζωής των μαθητών τους στην οικογένεια και στο ευρύτερο κοινωνικό περιβάλλον, λαμβάνουν υπόψη τους παράγοντες που επηρεάζουν την πρόοδο και τη συμπεριφορά των μαθητών τους και υιοθετούν κατάλληλες παιδαγωγικές ενέργειες, ώστε να αντιμετωπισθούν πιθανά προβλήματα.
* Ενθαρρύνουν τους μαθητές να συμμετέχουν ενεργά στη διαμόρφωση και λήψη αποφάσεων για θέματα που αφορούν τους ίδιους και το σχολείο και καλλιεργούν τις αρχές και το πνεύμα αλληλεγγύης και συλλογικότητας.
* Είναι συνεπείς στην προσέλευσή τους στο σχολείο και στην ώρα έναρξης και λήξης των μαθημάτων.
* Συνεργάζονται με τον/τη Διευθυντή/ρια, τους γονείς και τους αρμόδιους ΣΕΕ για την καλύτερη δυνατή παιδαγωγική αντιμετώπιση προβλημάτων συμπεριφοράς, σεβόμενοι την προσωπικότητα και τα δικαιώματα των μαθητών.
* Συμβάλλουν στην επιτυχία όλων των εκδηλώσεων που οργανώνονται από την τάξη και το Σχολείο.
* Μεριμνούν για τη δημιουργία κλίματος αρμονικής συνεργασίας, συνεχούς και αμφίδρομης επικοινωνίας με τους γονείς και κηδεμόνες των μαθητών και τους ενημερώνουν για τη φοίτηση, τη διαγωγή και την επίδοση των παιδιών τους.

**ΣΤ. ΑΠΟΥΣΙΟΛΟΓΟΙ ΚΑΙ ΜΑΘΗΤΙΚΕΣ ΚΟΙΝΟΤΗΤΕΣ**

* Ο τακτικός και αναπληρωματικός απουσιολόγος κάθε τμήματος ορίζεται από τον Υπεύθυνο Καθηγητή με βάση τη βαθμολογία του κατά το προηγούμενο διδακτικό έτος.
* Είναι υπεύθυνος να παραλαμβάνει το απουσιολόγιο και το βιβλίο ύλης από το σημείο που έχει ορισθεί και να τα επιστρέφει το μεσημέρι, μετά τη λήξη των μαθημάτων. Έχει στην ευθύνη του καθ΄ όλη τη διάρκεια της ημέρας τόσο το απουσιολόγιο, όσο και το βιβλίο ύλης και είναι υπεύθυνος για τη διατήρηση τους σε καλή κατάσταση.
* Συνεργάζεται με το Διδάσκοντα στην αρχή κάθε διδακτικής ώρας για τη συμπλήρωση του απουσιολογίου και βεβαιώνεται ότι όλοι οι διδάσκοντες έχουν υπογράψει. Μαθητής που λείπει από την τάξη ενδιάμεση ώρα αναφέρεται άμεσα στη Διεύθυνση.
* Στο τέλος του σχολικού προγράμματος οι καθηγητές της τελευταίας ώρας παραλαμβάνουν τα απουσιολόγια και τα βιβλία ύλης και τα τοποθετούν στην καθορισμένη θέση τους, αφού έχουν αποκοπεί οι λευκές σελίδες από τα απουσιολόγια. Κάθε τμήμα, μετά την πρώτη γενική συνέλευση των μαθητικών εκλογών του Οκτωβρίου, έχει δικαίωμα να πραγματοποιεί μία συνέλευση μιας ώρας σε διαφορετικό μάθημα, μία φορά το μήνα. Βασική προϋπόθεση είναι να συμφωνήσει και ο διδάσκων από τον οποίο ζητείται να παραχωρήσει την ώρα του μαθήματός του. Οι συνελεύσεις γίνονται σύμφωνα με τον κανονισμό λειτουργίας των μαθητικών κοινοτήτων.
* Οι προτάσεις και τα αιτήματα των μαθητών υποβάλλονται στην Διευθύντρια μετά από διάλογο με τα μέλη των κοινοτήτων. Τόσο οι Πρόεδροι των Πενταμελών Συμβουλίων όσο και ο Πρόεδρος του Δεκαπενταμελούς Συμβουλίου εκφράζουν τη βούληση και τη γνώμη της πλειοψηφίας των μαθητών που εκπροσωπούν.

**Ζ. ΕΞΩΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ**

* Συμμετέχουμε ενεργά στις εκδηλώσεις του σχολείου. Οι εκδηλώσεις γίνονται από τους μαθητές για τους μαθητές. Στον καιρό της πανδημίας, οι εκδηλώσεις γίνονται σε κάθε τμήμα χωριστά.
* Οι διδακτικές επισκέψεις είναι μέρος της διδακτικής διαδικασίας και η συμμετοχή όλων των μαθητών επιβάλλεται.
* Η συμπεριφορά των μαθητών στις σχολικές εκδηλώσεις, στις εκπαιδευτικές εκδρομές, στις διδακτικές επισκέψεις, στις αθλητικές εκδηλώσεις, στους διαγωνισμούς κλπ. θα πρέπει να αρμόζει στη μαθητική ιδιότητα. Μη ξεχνάμε ότι σε κάθε εκδήλωση εκπροσωπείται το σχολείο και η συμπεριφορά όλων δείχνει την ωριμότητά μας και τον πολιτισμό μας.
* Η συμμετοχή των μαθητών στις σχολικές δραστηριότητες καθορίζουν σε μεγάλο βαθμό την ποιότητα της σχολικής ζωής, κυρίως εάν αυτές οι δραστηριότητες προέρχονται και από καινοτόμες ιδέες, πρωτοβουλίες και προτάσεις των μαθητών. Η δημοκρατία, ο πολιτισμός , η ελευθερία της γνώμης και ο σεβασμός του άλλου είναι βασικές προϋποθέσεις για την επιτυχία αυτών των δραστηριοτήτων.
* Στόχος όλων των παραγόντων του σχολείου θα πρέπει να είναι το άνοιγμα της σχολικής κοινότητας στην κοινωνία. Η συνεργασία των Μαθητικών Κοινοτήτων με τους Εκπαιδευτικούς, αλλά και τους γονείς και κηδεμόνες μπορεί να επιτύχει πολλά στον τομέα αυτόν.

**Η. ΕΠΙΚΟΙΝΩΝΙΑ ΚΑΙ ΣΥΝΕΡΓΑΣΙΑ ΓΟΝΕΩΝ/ΚΗΔΕΜΟΝΩΝ-ΣΧΟΛΕΙΟΥ**

 **Ι. Σημασία της επικοινωνίας και της συνεργασίας Σχολείου-οικογένειας**

Πολύ σημαντική παράμετρος της συνολικής λειτουργίας του Σχολείου και του κλίματος που δημιουργείται είναι η επικοινωνία και η εποικοδομητική συνεργασία με τους γονείς/κηδεμόνες των μαθητών/τριών και με τον Σύλλογο Γονέων. Η εμπιστοσύνη του παιδιού στο Σχολείο ενισχύεται από τη θετική στάση των γονέων/κηδεμόνων προς το Σχολείο και τον εκπαιδευτικό.

Οι γονείς/κηδεμόνες είναι σημαντικό να συνεργάζονται στενά με το Σχολείο, προκειμένου να παρακολουθούν την αγωγή και την επίδοση των παιδιών τους σε τακτική βάση, συμμετέχοντας στις ενημερωτικές συναντήσεις που οργανώνονται από το Σχολείο. Θεωρείται αυτονόητη η στενή συνεργασία και επικοινωνία των γονέων/κηδεμόνων με τους εκπαιδευτικούς και τον/τη Διευθυντή/ρια του Σχολείου στην επίλυση ζητημάτων που τυχόν προκύψουν.

 **II. Σύλλογος Γονέων και Κηδεμόνων**

Οι γονείς/κηδεμόνες των μαθητών/τριών κάθε Σχολείου συγκροτούν τον Σύλλογο Γονέων/Κηδεμόνων, που φέρει την επωνυμία του Σχολείου και συμμετέχουν αυτοδικαίως σε αυτόν. Ο Σύλλογος Γονέων/Κηδεμόνων βρίσκεται σε άμεση συνεργασία με τον/τη Διευθυντή/ρια, τον Σύλλογο Διδασκόντων/ουσών του Σχολείου, αλλά και με τον/την Πρόεδρο της Σχολικής Επιτροπής του Δήμου.

**Θ. ΠΟΙΟΤΗΤΑ ΣΧΟΛΙΚΟΥ ΧΩΡΟΥ**

Διατηρούμε τις αίθουσες και όλους τους χώρους καθαρούς. Δε ρυπαίνουμε τα πατώματα, τους τοίχους και την αυλή. Δε γράφουμε στους τοίχους, τα θρανία και τις καρέκλες. Δεν κάνουμε ζημιές. Σεβόμαστε τον χώρο που μας φιλοξενεί γιατί αφορά τη δική μας λειτουργία και γιατί πρέπει να τον παραδώσουμε στους επόμενους ευπρεπή. Ένας καθαρός και όμορφος χώρος κάνει την παραμονή μας σε αυτόν πιο ευχάριστη.

Στις περιπτώσεις εκείνες, όπου αποδεδειγμένα η φθορά/καταστροφή, μερική ή ολική, σχολικών κτιρίων, χώρων και παραρτημάτων αυτών, καθώς και υλικοτεχνικής υποδομής και εξοπλισμού εντός αυτών, αποδίδεται σε συγκεκριμένο/η μαθητή/τρια, ο/η τελευταίος/α ελέγχεται για τη συμπεριφορά αυτή και η δαπάνη αποκατάστασης βαρύνει τον γονέα/κηδεμόνα του/της ή τον/την ίδιο/ίδια αν είναι ενήλικος/η. Συγκεκριμένα, η Διεύθυνση της σχολικής μονάδας καλεί τον ίδιο τον/την μαθητή/ τρια που είναι ενήλικος/η ή τον γονέα/κηδεμόνα στον οποίο/α αποδεδειγμένα αποδίδεται η ζημία και του ζητάει να την αποκαταστήσει, μέσασε προθεσμία πέντε (5) ημερών. Στην περίπτωση που δηλώσουν ότι δεν προτίθενται να αποκαταστήσουν την ζημία, τότε η Διεύθυνση της σχολικής μονάδας το γνωστοποιεί στον οικείο Δήμο ή στη σχολική επιτροπή, σύμφωνα με τα οριζόμενα στο άρθρο 28 του ν. 5056/2023. Ο Δήμος ή η σχολική επιτροπή οφείλει να ζητήσει και να λάβει τρεις (3) προσφορές για την αποκατάσταση της ζημίας και να διαλέξει την πιο οικονομική, συντάσσοντας προς τούτο σχετικό πρακτικό. Αφού ολοκληρωθούν οι εργασίες στη σχολική μονάδα, τότε ο οικείος Δήμος ή η Σχολική Επιτροπή που επιβαρύνθηκε με την σχετική δαπάνη καλείται να αποστείλει το αποδεικτικό εξόφλησης είτε στον/στην ενήλικο/η μαθητή/τρια ή στους γονείς/κηδεμόνες του/ της. Τους καλεί εντός προθεσμίας πέντε (5) ημερών να καταβάλουν το ποσό σε συγκεκριμένο λογαριασμό του Δήμου ή της Σχολικής Επιτροπής και γνωστοποιώντας τους, ταυτόχρονα, ότι σε περίπτωση μη καταβολής του θα υπάρξει σχετική βεβαίωση οφειλής από την αρμόδια οικονομική υπηρεσία του Δήμου και είσπραξή της, σύμφωνα με τα οριζόμενα στον ν. 4978/2022. Σε περίπτωση άρνησης, η σχετική δαπάνη βεβαιώνεται και ακολουθεί η διαδικασία είσπραξής της.

Προσέχουμε ιδιαίτερα τον εξοπλισμό του σχολείου. Στην αίθουσα Πληροφορικής χρησιμοποιούμε τους Η/Υ και συμπεριφερόμαστε σύμφωνα με τις οδηγίες που είναι αναρτημένες εκεί. Ομοίως και στην αίθουσα Φυσικών Επιστημών/Χημείο. Επειδή το χημείο χρησιμοποιείται και για άλλους σκοπούς του σχολείου (καλλιτεχνικά κλπ ) θα πρέπει εγκαίρως να γίνεται ο απαραίτητος προγραμματισμός με σεβασμό στις οδηγίες του χώρου και με τήρηση των μέτρων προστασίας και καθαριότητας.

**Ι. ΠΟΛΙΤΙΚΗ ΤΟΥ ΣΧΟΛΕΙΟΥ ΓΙΑ ΤΗΝ ΠΡΟΣΤΑΣΙΑ ΑΠΟ ΠΙΘΑΝΟΥΣ ΚΙΝΔΥΝΟΥΣ**

 **Ι. Αντιμετώπιση έκτακτων αναγκών**

Ο/Η Διευθυντής/ρια του Σχολείου, στην αρχή του σχολικού έτους σε συνεργασία με τον Σύλλογο Διδασκόντων/ουσών του Σχολείου, προβαίνει σε όλες τις απαιτούμενες ενέργειες που προβλέπονται για την αντιμετώπιση των έκτακτων αναγκών εντός του σχολικού χώρου.

Στις περιπτώσεις έκτακτης ανάγκης, κανένα παιδί δεν αποχωρεί από το Σχολείο μόνο του. Τα παιδιά παραδίδονται στους γονείς/κηδεμόνες τους. Όσον αφορά την προστασία από σεισμούς και φυσικά φαινόμενα, επικαιροποιείται τακτικά το Σχέδιο Μνημονίου Ενεργειών για τη Διαχείριση του Σεισμικού Κινδύνου του Σχολείου, με την υλοποίηση ασκήσεων ετοιμότητας κατά τη διάρκεια του σχολικού έτους. Επίσης, ο/η Διευθυντής/ρια ενημερώνει τους/τις μαθητές/τριες, καθώς και τους γονείς/κηδεμόνες, για τους βασικούς κανόνες και τρόπους αντίδρασης κατά την εκδήλωση των φαινομένων αυτών.

Τέλος, σε καταστάσεις πανδημίας ή ακραίων-επικίνδυνων φαινομένων οι εκπαιδευτικοί, μαθητές/μαθήτριες, γονείς/κηδεμόνες, Διευθυντές/Διευθύντριες, Προϊστάμενοι/Προϊστάμενες οφείλουν να συμμορφώνονται και να ακολουθούν ρητά τις οδηγίες που εκδίδουν οι εκάστοτε αρμόδιοι φορείς/υπηρεσίες: π.χ. ΕΟΔΥ, ΥΠΑΙΘ, Υπουργείο Πολιτικής Προστασίας, κ.λ.π. για την εύρυθμη λειτουργία της σχολικής μονάδας και την ασφάλεια των μελών της.

1. Χώρος συγκέντρωσης σε περίπτωση ανάγκης



1. Ειδικό σχέδιο αποχώρησης λόγω έκτακτων συνθηκών

Σε περίπτωση έκτακτης ανάγκης, για την ασφάλεια των παιδιών έχει καταρτιστεί σχέδιο διαφυγής και προς τούτο πραγματοποιούνται τακτικά ασκήσεις ετοιμότητας.

**Κ. ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ-ΔΙΑΔΙΚΑΣΙΕΣ ΔΙΑΣΦΑΛΙΣΗΣ ΤΗΣ ΕΦΑΡΜΟΓΗΣ ΤΟΥ** Ο κοινά συμφωνημένος Κανονισμός βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές. Η τήρηση του από τους/τις μαθητές/τριες, τους εκπαιδευτικούς και τους γονείς/κηδεμόνες με αμοιβαίο σεβασμό στον διακριτό θεσμικό ρόλο τους, ώστε να έχει πληρότητα, γενική αποδοχή και εφαρμογή, αποτελεί προϋπόθεση της εύρυθμης λειτουργίας τουΣχολείου. Είναι το θεμέλιο πάνω στο οποίο μπορεί το Σχολείο να οικοδομήσει για να πετύχει τους στόχους και το όραμά του. Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από τον/τη Διευθυντή/ρια και τον Σύλλογο Διδασκόντων/ουσών, σύμφωνα με τις αρχές της παιδαγωγικής επιστήμης και την εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας.

Ο κανονισμός κοινοποιείται σε όλους τους γονείς/κηδεμόνες των μαθητών/τριών προς ενημέρωσή τους.

***[****Ο εσωτερικός αυτός κανονισμός μπορεί να ανανεώνεται και να τροποποιείται, ύστερα από προτάσεις, διαλογική συζήτηση και συνεργασία όλων των παραγόντων της σχολικής ζωής].*

Άργος, 22 Οκτωβρίου 2024

Η Διευθύντρια

 Αγγελοπούλου Ελένη

|  |
| --- |
| Εγκρίνεται |
| Η Συντονίστρια Εκπαιδευτικού Έργου (που έχει την παιδαγωγική ευθύνη του Σχολείου)Σαρρή ΟυρανίαΗμερομηνία: …………………………………………………. | Ο/Η Διευθυντής/ρια Εκπαίδευσης.Πολύδωρος ΒασίληςΗμερομηνία: …………………………………………………. |